**Hawaiʻi** (Tâi-gú: **Ha-oa-ih**, **Hā-ui-î** [夏威夷], **Tâⁿ-tó** [檀島]; Eng-gí: *Hawaii*) sī Bí-kok î-it tiàm-tī Thài-pêng-iûⁿ ê chiu. Hawaiʻi sī 1 cho͘ hō-chò Hawaiʻi Kûn-tó ê kûn-tó.

Ki-pún chu-liāu
---------------

* Koaⁿ-hong gí-giân: Eng-gí, Hawaiʻi-gí
* Siú-hú: Honolulu
* Chiu-tiúⁿ (*governor*): Linda Lingle
* Bīn-chek: 28,337 km² (kok-lāi tē-43-ūi)
* Jîn-kháu:
	+ 1,211,537 (2004 nî)
	+ Bi̍t-tō͘: 42.75/km²

Le̍k-sú
-------

Chiàu khó-kó͘ chèng-kù, tāi-iok kong-goân 300 nî ê sî-chūn, Hawaiʻi kûn-tó khai-sí ū lâng khiā-khí, in khó-lêng sī tùi Marquesas Kûn-tó chiân-óng ê Polynesia-lâng. Āu-lâi koh ū î-bîn tī 11 sè-kí tùi Raiatea kap Bora Bora kòe--khì.

Se-pan-gâ ê thàm-hiám-ka tāi-iok tī 16 sè-kí lâi kàu Hawaiʻi. 1778 nî Eng-kok ê James Cook sī siāng chá ū bûn-su kì-lio̍k kap Hawaiʻi chiap-chhio̍k ê Se-iuⁿ-lâng. 

Hawaiʻi sī Bí-kok ê chiu lāi-té, tû-liáu kiàn-kok 13 chiu í-gōa, 4-ê pat sī to̍k-li̍p kok-ka ê chiu chi it (lēng-gōa saⁿ ê sī Vermont, Texas, kap California), kî-tiong ka-ta Hawaiʻi kap Texas hit-chūn ū siū kok-chè gōa-kau siōng ê sêng-jīm. 

Hawaiʻi Ông-kok tī 1810 nî kàu 1893 nî kî-kan chūn-chāi, āu-bóe hō͘ Bí-kok kap Au-chiu ê lâng ián-tó, 1894 nî kàu 1898 nî kî-kan pat ū kiōng-hô-kok sêng-li̍p, koh tī 1898 nî 12 goe̍h 8 ji̍t piàn chò Bí-kok léng-thó͘.

Hawaiʻi tī 1959 nî 8 goe̍h 21 siat chò Bí-kok ê chi̍t chiu.

Tē-lí
-----

Hawaiʻi Kûn-tó sī 1-cho͘ tùi sai-pak khan kàu tang-lâm ê hóe-soaⁿ lia̍t-tó, thâu-bóe 2400 km tn̂g.
Hawaiʻi lia̍t-tó lóng-chóng pau-koah 19 ê tó kap khoân-chiau, thâu-bóe 2,400 km khoah.

Tang-lâm-pêng ê 8-ê tó sī tōa tó, tùi sai-pak kàu tang-lâm ê sūn-sī sī: Niʻihau, Kauaʻi, Oʻahu, Molokaʻi, Lānaʻi, Kahoʻolawe, Maui, kap Hawaiʻi-tó. Kî-tiong kan-taⁿ Kahoʻolawe bô tòa lâng.

Sai-pak Hawaiʻi Kûn-tó pau-koah 11-ê sió tó kap khoân-chiau: Kaʻula, Nihoa, Necker (Mokumanamana), Hoat-kok Frigate Shoals (Mokupāpapa), Gardner Pinnacles (Pūhāhonu), Maro Khoân-chiau (Nalukakala), Laysan (Kauō), Lisianski (Papaʻāpoho), Pearl kap Hermes Khoân-chiau (Holoikauaua), Midway (Pihemanu), Kure (Kānemilohaʻi). Kî-tiong Midway Khoân-chiau bô sio̍k-î Hawaiʻi-chiu koán-hat, iáu-sǹg-sī bô-pian-ji̍p léng-thó͘.

Chham-khó
---------

1. ↑  Maryknoll Taiwanese Dictionary: H (Eng-gí)

Gōa-pō͘ liân-kiat
-----------------

|  |  |
| --- | --- |
|  | Tī Wikimedia Commons téng ê siong-koan tóng-àn: ***Category:Hawaii*** |

* Sai-pak Hawaiʻi Kûn-tó San-ô·-chiau Seng-thài Pó-liû-khu Archived 2013-10-11 at the Wayback Machine. (Eng-bûn)

 United States

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * hián
* lūn
* pian
Tāi-iûⁿ-chiu ê kok-ka kap i-lāi-tē |
| --- |
|  |
| Chú-khoân kok-ka | 

|  |  |
| --- | --- |
| Si̍t-thé | Ò-chiu · Micronesia Liân-pang · Fiji · Kiribati · Marshall Kûn-tó · Nauru · New Zealand · Palau · Papua New Guinea · Samoa · Só͘-lô-bûn Kûn-tó · Tonga · Tuvalu · Vanuatu |
|  |
| Pō͘-hūn | Koh-oa̍h-cheh-tó / Juan Fernández Kûn-tó (Chile) · Sai Papua / Papua (Ìn-nî) · Ogasawara (Ji̍t-pún) · Hawaii / Palmyra Khoân-chiau (Bí-kok) |

 |  |
|  |
| New Zealand ê liân-hē-pang | Niue · Cook Kûn-tó |
|  |
| I-lāi-tē | 

|  |  |
| --- | --- |
| Ò-chiu | Ashmore kap Cartier Kûn-tó · Cocos (Keeling) Kûn-tó · Norfolk-tó · San-ô͘-hái-tó · Sèng-tàn-tó |
|  |
| Bí-kok | Bí-kok léng Samoa · Baker-tó · Guam · Howland-tó · Jarvis-tó · Johnston Khoân-chiau · Kingman-chiau · Midway Khoân-chiau · Pak Mariana Kûn-tó · Wake-tó |
|  |
| Kî-thaⁿ | Hoat-kok léng Polynesia / New Caledonia / Wallis kap Futuna (Hoat-kok) · Tokelau (New Zealand) · Pitcairn Kûn-tó (Liân-ha̍p Ông-kok) |

 |

 |

|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* WorldCat Identities
* VIAF: 143064067
* LCCN: n80061028
* ISNI: 0000 0001 1098 3520
* GND: 4023877-5
* SELIBR: 147701
* SUDOC: 176330623
* BNF: cb11664271m (data)
* NDL: 00628968
* NKC: ge826428

 |

 |